
AVIZ

asupra proiectului de Lege pentru ratificarea Acordului intre Guvernul României şi Guvernul Regatului Suediei privind promovarea şi protejarea reciprocă a investiţiilor, semnat la Stockholm la 29 mai 2002

În conformitate cu prevederile art. 89 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare,  cu proiectul de Lege pentru ratificarea Acordului între Guvernul României şi Guvernul Regatului Suediei privind promovarea şi protejarea reciprocă a investiţiilor, semnat la Stockholm la 29 mai 2002, trimis cu adresa nr.  550 din  5 noiembrie 2002, înregistrată  sub nr. 31/971 din 5 noiembrie 2002.


Potrivit prevederilor art. 60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din  19 noiembrie 2002.

Membrii comisiei au examinat proiectul de lege, expunerea de motive şi avizul favorabil al Consiliului Legislativ nr.1170/10.09.2002.

În urma dezbaterilor, cu majoritate de voturi, s-a hotărât avizarea favorabilă a proiectului de lege, în forma adoptată de Senat, în data de 17 octombrie 2002.
În raport de obiectul şi conţinutul său, proiectul de lege face parte din categoria legilor ordinare.

